

**A Magyar Labdarúgó Szövetség elnöksége magas színvonalon dolgozó masszőr szakembergárda kialakítása mellett döntött. A döntés célja, hogy az élsportban dolgozó masszőrök képzettsége és készségei egységesen megfeleljenek a korszerű nemzetközi követelményeknek.**

**Az MLSZ masszőr licence képzés oktatási tematikája:**  
  
**Prevenció**  
  
Mozgásszervi tesztek  
- Testtartás analízis: a játékos testtartásából már képet kapunk a különböző asszimetriákról és deformitásokról

- Mozgásterjedelem vizsgálat: az ízületek mozgástartományának és az izmok nyújthatóságának vizsgálata alapján képet kapunk az ízületek és izmok állapotáról.  
- Manuális izomvizsgálat: manuálisan vizsgáljuk meg az izmok állapotát (fascia, trigger)  
A három teszt alapján felállítunk egy prevenciós manuális programot.

**Sportrehabilitáció**  
Akut sérülés ellátás:  
- A hallgatók megtanulják a sportpályán történő sérülések akut ellátásának protokollját ( tesztek, kompressziós kötések , tape kötések, manuális kezelések)  
  
Túlterheléses sérülések  
- Masszázs kezelés: Már fajdalomra panaszkodó játékos problémája okának kiderítése a tanult tesztek alapján, a kezelési stratégia összeállítása és manuális kezelése.

A manuális terápiák oktatása mellet különböző előadások tartoznak az oktatási anyagba meghívott előadókkal:  
- Bevezetés a BL sérülések vizsgálatába.  
- Sporttáplálkozás és folyadékfogyasztás.  
- Orvosi szöveg értelmezése (RTG,UH,MRI)  
- Sportpszichológia.  
- Újraélesztés.

Az oktatást Dr. Szilas Ádám a Magyar Labdarúgó Válogatott vezető orvosa és Halmai Tamás vezető sportfizioterapeuta tartják.  
  
Terveink között szerepel licence megújító kurzusok indítása és további képzések létrehozása. A labdarúgáson kívül más sportágakban és a privát szférában tevékenykedő masszőröknek is ajánljuk a tanfolyamot!  
  
A Felnőttképzési Intézet az „MLSZ masszőr lincence” tanfolyamot megelőzően a jelentkezők számára szintfelmérő felvételi vizsgát tart (kivéve azokat, akik már az előző szintfelmérőkön sikeresen felvételiztek).   
 **A szintfelmérő vizsgára 2019. január 31-én csütörtökön, 10.00 órakor kerül sor az MLSZ székház nagyelőadó termében (1112 Budapest, Kánai út 2/D).**

**A szintfelmérő anyaga a következő linken tölthető le:**  
http://tf.hu/wp-content/uploads/2009/06/izomtan.pdf  
A szintfelmérő anyag 5-6-7. oldala nem szükséges.

- A felvételi vizsga eredménye alapján minimum 24 fő kezdheti meg tanulmányait. A képzési díj tartalmazza az oktatáshoz szükséges felszereléseket, a jegyzetet, írott és digitális formában.

A képzés helyszíne az MLSZ telki Edzőképző Centrumában (2089 Telki GLOBALL Hotel, Szajkó utca 39.) lesz.

**A tanfolyam képzési napjai:**  
2019. február 13-14. (szerda-csütörtök)  
2019. március 13-14. (szerda-csütörtök)

2019. április 02-03. (kedd-szerda)   
2019. április 29-30. (hétfő-kedd)

A képzési napokon az előadások, gyakorlatok 9.00-kor kezdődnek és 17.45-ig tartanak.

**Tanfolyami díj:** 170.000,-Ft+Áfa/fő, amely csak a tanfolyami díjat tartalmazza (szállást, étkezést nem).  
**A képzésre TAO támogatás nem vehető igénybe!**

**Jelentkezési határidő: 2019.január 30 szerda**  
A kitöltött jelentkezési lapot az alábbi címre kérjük visszaküldeni:  
kovacs.mariann@mlsz.hu

A felvételt nyert hallgatók csak akkor kezdhetik meg a tanulmányaikat, ha a képzési díjat a tanfolyam kezdéséig befizetik az OTP 11707024-20484068-00000000 számú számlájára.   
A közlemények rovatba minden esetben kérjük beírni a hallgató nevét és a következő azonosító kódot: KPTMASZ-1901